EkBass/fiwiki-20250220-pages-articles huggingface dataset:
Ivan Iljitšin kuolema

Ivan Iljitšin kuolema (ven. Смерть Ивана Ильича, Smert Ivana Iljitša) on venäläisen kirjailijan Leo Tolstoin pienoisromaani, joka ilmestyi vuonna 1886. Se kuvaa venäläisen virkamiehen sairastumista ja kuolemaa. Teoksen on suomentanut ensimmäisen kerran Juhani Konkka vuonna 1963 (kokoomateoksessa Valitut kertomukset II osa) ja uudelleen Eero Balk 2001. ==Lähteet== ==Aiheesta muualla== * Ivan Iljitšin kuolema Kirjasampo.fi:ssä Luokka:Leo Tolstoin teokset Luokka:Vuoden 1886 kirjat
Aeroflotin lento 8381

Aeroflotin lento 8381 oli Aeroflotin reittilento Tallinnasta Lvivin kautta Kišinjoviin. Lennolla 3. toukokuuta 1985 käytetty Tupolev Tu-134A törmäsi Lvivistä Moskovaan matkalla olleeseen Neuvostoliiton ilmavoimien Antonov An-26 -kuljetuskoneeseen lähestyessään Lviviä. Kaikki 79 Tu-134:ssä ollutta ja 15 An-26:ssa ollutta kuolivat törmäyksessä. Tutkintakomissio totesi, että onnettomuus aiheutui lennonjohtajan virheestä. Kokematon lennonjohtaja ei kertonut koneiden miehistöille liikennetilanteesta, ei seurannut koneita tutkanäytöllä eikä varmistanut riittävää turvaetäisyyttä niiden välille. == Lähteet == Luokka:Lentokoneiden yhteentörmäykset Luokka:Vuoden 1985 lento- onnettomuudet Luokka:Lento-onnettomuudet Ukrainassa Luokka:Lvivin alueen historia
Loch-luokka (fregatti)

Loch-luokka oli toisen maailmansodan lopulla Britannian kuninkaalliselle laivastolle valmistettu sukellusveneidentorjuntafregattiluokka. == Suunnittelu == Alusten suunnittelu perustui River-luokan fregattien rungolle, jonka merikelpoisuutta oli parannettu. Samalla oli pyritty massatuotantoon. == Alukset == Kaikkiaan aluksia tilattiin 110 kappaletta. Näistä 28 valmistui vuodesta 1944 alkaen fregatteina, jotka otettiin palvelukseen. Kaksi muutettiin jo valmistamisen aikana rannikkojoukkojen emäaluksiksi, jolloin ne nimettiin HMS Derby Haveniksi ja HMS Woodbridge Haveniksi. Koska vuonna 1944 alusten ilmatorjuntakyvyn tarve lisääntyi Tyynenmeren laivastossa niin 26 alusta päätettiin muuttaa ilmatorjuntafregateiksi. Nämä alukset muodostivat Bay-luokan ja nimettiin luokkaan sopivin nimin. Loppujen 54 luokkaan suunnitellun aluksen tilaukset peruutettiin vuonna 1945. Valmistuneista Loch- luokan aluksista kolme toimitettiin 1943 Kanadalle, joka liitti ne laivastoonsa, alusten kuitenkin säilyttäessä nimensä ja ne palautettiin sotatoimien päätyttyä. Samoin kolme alusta toimitettiin Etelä-Afrikan laivastolle, joka nimesi alukset uudelleen. Vuonna 1948 kuusi alusta, joista kaksi oli palvellut sodan aikana Kanadassa, luovutettiin Uuden-Seelannin laivastolle. Korean sodan aikana luokan aluksia palautettiin palvelukseen ja ne siirrettiin Välimerelle, mistä Ch-luokan hävittäjiä siirtyi sotatoimialueelle. Vuonna 1964 HMS Loch Insh luovutettiin Malesialle. Loch- luokan fregatitBoniface, Patrick s. 244-245 Nimi Telakka Kölinlasku Vesille Valmis Kohtalo HMS Loch Achanalt Henry Robb, Leith 14. syyskuuta 1943 23. maaliskuuta 1944 1. helmikuuta 1945 Uuden-Seelannin laivastolle 1948 HMNZS Pukaki romutettu 1966 ==Lähteet== * * * === Viitteet === *
Dorothy Dandridge (elokuva)

Dorothy Dandridge (englanniksi Introducing Dorothy Dandridge, Suomen televisiossa esitetty myös nimellä Saanko esitellä: Dorothy Dandridge) on yhdysvaltalainen elokuva vuodelta 1999. Viitattu 21.5.2017. Se kertoo näyttelijä Dorothy Dandridgen elämästä ja tarkastelee myös rasismia 1950-luvun Yhdysvalloissa. Halle Berry sai elokuvan naispääosasta Emmy- ja Golden Globe -palkinnot. Myös Klaus Maria Brandauer sekä elokuva itse olivat Golden Globe -ehdokkaina. Elokuva sai neljä muuta Emmyä. == Näyttelijät == Lähde: == Lähteet == Luokka:Vuoden 1999 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset televisioelokuvat
Drake Caggiula

Drake Caggiula (s. 20. kesäkuuta 1994 Pickering, Ontario, Kanada) on kanadalainen jääkiekkoilija, joka edustaa NHL-seura Edmonton Oilersia. == Ura == Caggiula liittyi kaudeksi 2012–2013 yliopistosarja NCAA:han Pohjois-Dakotan yliopiston joukkueeseen. Tulokaskaudellaan hän pelasi 39 ottelua tehden niissä tehot 8+8=16. Toisella ja kolmannella kaudellaan hän pelasi molemmilla 42 ottelua. Viimeisellä yliopistokaudellaan 2014–2016 Caggiula teki 39 pelaamassaan ottelussa tehot 25+26=51. Toukokuussa 2016 Caggiula teki kaksivuotisen tulokassopimuksen Edmonton Oilersin kanssa. Ensimmäisellä ammattilaiskaudellaan hän pelasi Oilersin paidassa 60 runkosarjaottelua tehden tehot 7+11=18. Lisäksi 13 pudotuspeliottelussa hän teki kolme maalia sekä sai 25 rangaistusminuuttia. Joulukuussa 2018 Caggiula siirtyi Edmonton Oilersista Chicago Blackhawksiin. Vaihdossa Edmonton sai Chicagolta Brandon Manningin. Joulukuussa 2020 Caggiula teki vapaana agenttina Arizona Coyotesin kanssa yksivuotisen ja 700 000 dollarin arvoisen sopimuksen. https://www.tsn.ca/coyotes-sign-drake-caggiula-to-one-year-contract-1.1567342 Huhtikuussa 2021 Coyotes asetti Caggiulan waiwers-listalle josta Buffalo Sabres poimi hänet joukkueeseensa. https://www.tsn.ca/buffalo-sabres-add-f- drake-caggiula-off-waivers-1.1620798 Heinäkuussa 2021 Caggiula solmi Sabresin kanssa vuoden mittaisen ja 750 000 dollarin arvoisen jatkosopimuksen. https://www.nhl.com/sabres/news/buffalo-sabres-sign-drake-caggiula-to-one- year-deal-325829878 Heinäkuussa 2022 Caggiula teki vapaana agenttina Pittsburgh Penguinsin kanssa vuoden mittaisen kaksisuuntaisen sopimuksen. https://www.nhl.com/penguins/news/penguins-sign-forward-drake-caggiula-to-a- one-year-contract-334969482 Heinäkuussa 2023 Caggiula palasi vapaana agenttina Oilersiin kaksivuotisella ja yhteensä 1,5 miljoonan dollarin arvoisella kaksisuuntaisella sopimuksella. https://www.nhl.com/oilers/news/release- oilers-sign-drake-caggiula-to-two-year-contract-345155708 == Tilastot == 2012–2013 Pohjois-Dakotan yliopisto NCAA 39 8 8 16 31 – – – – – 2013–2014 Pohjois-Dakotan yliopisto NCAA 42 11 13 24 52 – – – – – 2014–2015 Pohjois- Dakotan yliopisto NCAA 42 18 18 36 30 – – – – – 2015–2016 Pohjois-Dakotan yliopisto NCAA 39 25 26 51 60 – – – – – 2016–2017 Edmonton Oilers NHL 60 7 11 18 16 13 3 0 3 25 2017–2018 Edmonton Oilers NHL 67 13 7 20 37 – – – – – 2018–2019 Edmonton Oilers NHL 29 7 4 11 16 – – – – – Chicago Blackhawks NHL 26 5 7 12 12 – – – – – 2019–2020 Chicago Blackhawks NHL 40 9 6 15 32 8 1 2 3 2 2020–2021 Arizona Coyotes NHL 27 1 6 7 15 – – – – – Buffalo Sabres NHL 11 2 1 3 4 – – – – – 2021–2022 Buffalo Sabres NHL 18 2 3 5 4 – – – – – 6 kautta yhteensä NHL 278 46 45 91 136 21 4 2 6 27 == Lähteet == * * === Viitteet === Luokka:Kanadalaiset jääkiekkoilijat Luokka:Edmonton Oilersin pelaajat Luokka:Kanadanitalialaiset Luokka:Vuonna 1994 syntyneet Luokka:Elävät henkilöt
Nationalencyklopedin

Nationalencyklopedin: Ett uppslagsverk på vetenskaplig grund utarbetat på initiativ av Statens kulturråd (lyhenne NE) on ruotsalainen tietosanakirja. Kirjan painettu versio sisältää 172 000 artikkelia ja 20 osaa sekä 3 täydennysosaa; internet-versio sisälsi 260 000 artikkelia kesäkuussa 2005. == Katso myös == * Den Store Danske Encyklopædi * Store norske leksikon * Vem är det == Lähteet == == Aiheesta muualla == Luokka:Elektroniset tietoteokset Luokka:Tietosanakirjat Luokka:Vuoden 1989 kirjat
Ryöstö päivänvalossa

Ryöstö päivänvalossa () on brittiläinen rikosdraama-televisiosarja, josta on tuotettu kaksi tuotantokautta, yhteensä 8 jaksoa. Brittiläinen televisiokanava ITV esitti sarjan ensimmäisen kauden jakson 9. syyskuuta 1999 ja sarjan toisen tuotantokauden esittäminen alkoi marraskuussa 2000. Suomessa sarjaa esitti MTV3. Sarja kertoo neljästä perheellisestä kotiäidistä Kathy Lawrencesta (Michelle Collins), Carol Murphysta (Lesley Sharp), Val McArdlesesta (Geraldine Somerville) ja Paula Sullivanista (Emily Woof), jotka päätyvät rikollisuuksiin kamppaillessaan taloudellisissa ongelmissa rahojen ollessa vähissä. ==Rooleissa== == Lähteet == == Aiheesta muualla == * http://www.tv.com/shows/daylight-robbery-uk/ Luokka:1990-luvun brittiläiset rikossarjat Luokka:2000-vuosikymmenen brittiläiset rikossarjat Luokka:ITV:n televisio-ohjelmat
Libu

Libu (R'bw, Ribou, Labu) oli muinaisen Libyan heimo, josta nykyinen nimi Libya on peräisin, he olivat alkuperätään berberejä.Temehu.com ”Libyan People & Ethnic Tribes” ==Alkuperä== Heidän asumisensa muinaisessa Libyassa on vahvistettu oikeaksi ensimmäisenä Egyptin uuden valtakunnan aikakaudella, varsinkin 19. ja 20. dynastian ajalta. Varhaisin maininta heistä on Ramses II:n merkintä,J. Desmond Clark: The Cambridge History of Africa, 1982, sivu 919, ISBN 0-521-22215-X jossa nimi esiintyy ilman vokaaleja egyptiläisellä kirjoituksella. Nimi Libu kirjoitetaan LBW tai RBW Egyptin hieroglyfeissä. Suuressa Karnakin kirjoituksessa Merenptah kuvaa vihollisuuksien syttymisestä Egyptin ja Libyan välillä ja kuinka libyalaiset kukistettiin. Ramses III kukisti libyalaiset 5. hallitusvuotenaan, mutta kuusi vuotta myöhemmin Libut liittyivät Meshweshin kanssa ja hyökkäsivät Niilin suistoon. Libu näkyy etnisenä nimenä Merenptahin steelassa. Tämän nimen Libu on ottanut käyttöönsä Kyrenaikan kreikkalaiset, jotka asuivat yhdessä heidän kanssaan.Fage, J. D. (1978) "The Libyans" The Cambridge History of Africa: From c. 500 BC to AD 1050 volume II, Cambridge University Press, Cambridge, England, sivu 141, ISBN 0-521-21592-7 Maantieteellisesti, tämän heimon nimi hyväksyttiin tarkoittamaan ”Kyrenaikaa” sekä luoteis-Afrikkaa yleisemminkin.”Libya” Online Etymology Dictionary Uus-Puunilaisissa merkinnöissä Libu kirjoitettiin Lby (maskuliininen muoto) ja Lbt (feminiininen muoto).Thomas C. Oden 2011 Early Libyan Christianity: Uncovering a North African Tradition, InterVarsity Press, 2011, sivu 51, ISBN 0830869549 ==Libun dynastia== ”Libun suuret päälliköt” kukoistivat Libun valtakunnassa läntisessä Niilin suistoalueella, jossakin vaiheessa Egyptin 22. dynastian aikana. He muodostivat pian oman dynastian ja heillä oli usein alaisinaan paikallisia ”Meshweshin päälliköitä”. Libun dynastia huipentui päällikkö Tefnakhtiin, joka oli sekä ”suuri Libun päällikkö” että ”Meshweshin päällikkö” ja myöhemmin hän vaati itselleen faaraon asemaa 24. dynastian perustajana.Kenneth Kitchen, The Third Intermediate Period in Egypt (1100–650 BC), Aris & Phillips Limited, 1996, ISBN 0-85668-298-5, § 249; 306 ==Lähteet== Luokka:Libyan historia
Nacional Records

Nacional Records on yhdysvaltalainen levy-yhtiö, jonka pääkonttori sijaitsee Los Angelesissa, Kaliforniassa. Artistit ja yhtyeet kuten Manu Chao, Nortec Collective, Aterciopelados, Los Fabulosos Cadillacs, Tom Tom Club ja Ana Tijoux ovat levy-yhtiöllä. ==Lähteet== Luokka:Yhdysvaltalaiset levy-yhtiöt
Rahajärvi (Inari)

Rahajärvi eli on Lapissa Inarissa sijaitseva järvi. == Maantietoa == Järven pinta-ala on 2 210 hehtaaria eli 22,1 km². Se on 10,4 kilometriä pitkä ja 7,3 kilometriä leveä. Järvi on kaksiosainen ja sen järvialtaita yhdistää Salmiapaja, jonka kapein kohta Rahajärvenasalmi on alle 500 metriä leveä. Eteläistä osaa kutsutaan Pikku Rahajärveksi. Siitä työntyy kaakkoon Kuosnavuono () ja luoteeseen Aunionlahti (). Pohjoisosassa työntyy kaakkoon pitkä Kaijanvuono. Järvessä on 38 saarta. Keskellä pohjoisosaa sijaitsee 350 metriä pitkä Kenkisaari, jossa on kämppä. Luoteessa sijaitsevalla Aittasaari on autio. Useimmat saaret ovat nimettömiä ja varsin pieniä. Järven rantaviivan pituus on 74,5 kilometriä. Rannat ovat pääasiassa metsämaata, jossa suota on vain nimeksi. Järvi on lähes autio. Kirakkakönkään ohittavan vesivoimalaitoksen patorakennelmien lähellä on muutamia rakennuksia. Aunionlahden Aunionperällä, Uulahden länsirannalla ja Kaunisniemen kärjessä on vapaa-ajan asuntoja. Kirakkajoen suussa on vuokrakämppä. Kaijanvuonnon pohjukassa sijaitsee aallonmurtajan takana venesatama ja sen rannassa on laavu. Sinne johtaa maantie Inarista. Järven laskujoen vieressä sijaitsee Kirakkakönkään voimalaitos. == Vesistösuhteet == Järvi kuuluu Paatsjoen vesistössä (vesistöaluetunnus 71) Kirakkajoen valuma-alueeseen (71.6), johon Rahajärven alue (71.61) kuuluu. Pikku Rahajärven Joutavalahteen laskee Kirakkajoki, joka on Kirakkajoen alueen (71.62) pääjoki. Ronkajoki () laskee Aunionperään ja se on Kutujärven valuma-alueen pääjoki. Rahajärven laskujoki on 600 metriä pitkä Kirakkaköngäs (), joka laskee Inarinjärven järvenosaan Ukonjärveen (). Järven lähialueeseen sisältyy lähes 30 yli hehtaarin kokoista järveä tai lampea. Niistä huomattavimmat ovat Mukkajärvi (43 ha), Matala Harrijärvi (25 ha) ja Syvä Harrijärvi (14 ha). == Lähteet == Luokka:Kirakkajoen valuma-alue Luokka:Inarin järvet
Dan Auerbach

Daniel Quine ”Dan” Auerbach (s. 14. toukokuuta 1979 Akron, Ohio, Yhdysvallat) on yhdysvaltalainen muusikko ja tuottaja, joka tunnetaan ehkä parhaiten ohiolaisen bluesrock-yhtyeen The Black Keysin kitaristina ja laulajana. ==Diskografia== ;Soolona *Keep It Hid (2009) *Waiting on a Song (2017) ;The Black Keys *The Big Come Up (2002) *Thickfreakness (2003) *The Moan (2004) *Rubber Factory (2004) *Chulahoma: The Songs of Junior Kimbrough (2006) *Magic Potion (2006) *Attack & Release (2008) *Brothers (2010) *El Camino (2011) *Turn Blue (2014) *Let’s Rock (2019) *Delta Kream (2021) ;Blakroc *Blakroc (2009) ;The Arcs *Yours, Dreamily, (2015) ==Lähteet== ==Aiheesta muualla== Luokka:Grammy-palkinnon saajat Luokka:Vuonna 1979 syntyneet Luokka:Yhdysvaltalaiset bluesmuusikot Luokka:Yhdysvaltalaiset kitaristit Luokka:Yhdysvaltalaiset laulajat Luokka:Yhdysvaltalaiset rockmuusikot Luokka:Elävät henkilöt
Gary Clark Jr.

Gary Lee Clark Jr. (s. 15. helmikuuta 1984 Austin, Texas, Yhdysvallat) on yhdysvaltalainen muusikko. Clark on esiintynyt lavalla rock and rollin legendojen kuten Eric Claptonin, B. B. Kingin ja The Rolling Stonesin kanssa. Hänet tunnetaan ehkä parhaiten yhdistelmästään bluesia, rockia ja soulia, jossa on hip hopin vaikutteita. Clarkin tavaramerkkejä ovat hänen särötetty kitaran äänensä, improvisaation käyttö sekä pehmeä laulutyyli. Clark voitti parhaan rockesityksen ja parhaan rockkappaleen Grammy-palkinnon kappaleestaan ”This Land” vuonna 2020. ==Diskografia== ===Studioalbumit=== *110 (2004) *Worry No More (2008) *Blak and Blu (2012) *The Story of Sonny Boy Slim (2015) *This Land (2019) ===Livealbumit=== *Gary Clark Jr. Live (2014) *Live North America 2016 (2017) ===EP-levyt=== *Gary Clark Jr. EP (2010) *The Bright Lights EP (2010) *The Bright Lights EP Australian Tour Edition (2012) === Singlet === * ”Bright Lights” (2012) * ”Ain’t Messin’ Around” (2012) * ”The Healing” (2015) * ”Come Together” (2017) * ”This Land” (2019) * ”What About Us” (2019) ==Lähteet== ==Aiheesta muualla== Luokka:Grammy-palkinnon saajat Luokka:Vuonna 1984 syntyneet Luokka:Yhdysvaltalaiset bluesmuusikot Luokka:Yhdysvaltalaiset elokuvanäyttelijät Luokka:Yhdysvaltalaiset elokuvaohjaajat Luokka:Yhdysvaltalaiset kitaristit Luokka:Yhdysvaltalaiset laulajat Luokka:Yhdysvaltalaiset rhythm and blues -muusikot Luokka:Yhdysvaltalaiset rocklaulajat Luokka:Elävät henkilöt
Max Stiepl

Maximilan "Max" Stiepl (23. maaliskuuta 1914 Wien – 27. elokuuta 1992) oli itävaltalainen pikaluistelija, joka Itävallan Saksaan liittämisen jälkeen edusti Saksaa. Max Stiepl osallistui 1930-luvulla kaikkiaan 12 kertaa niin MM- kuin EM-kisoihin vuodesta 1934 lähtien. Heti ensimmäisissä EM-kisoissaan 1934 Hamarissa hän otti yhteispisteissä hopeaa ja teki 5 000 metrillä uuden maailmanennätyksen. Saman vuoden MM-kisoissa hän sijoittui neljänneksi. Sen jälkeisissä EM- ja MM-kisoissa Stiepl oli kaikissa 10 parhaan joukossa. Parhaimmaksi saavutukseksi muodostui Oslon vuoden 1937 MM-kisojen yhteispisteiden pronssi. Olympiakisoihin Stiepl osallistui Garmisch- Partenkirchenissä 1936. Hän luisteli kolme pisintä matkaa sijoittuen 1 500 metrillä ja 5 000 metrillä viidenneksi ja 10 000 metrillä hän saavutti pronssia. Sports Reference LLC Max Stiepl jatkoi pikaluistelu-uraansa maailmansodan jälkeen uudelleenitsenäistyneen Itävallan väreissä. St. Mortzin vuoden 1948 olympialaisissa hän ei enää ollut huippukunnossa, jota osoittaa sijoitukset: 1 500 metrillä 38., 5 000 metrillä 24. ja 10 000 metrillä 10. Viimeisen kerran hän edusti maataan vuoden 1951 MM-kisoissa. Maansa mestaruuden Stipel voitti kaikkiaan 10 kertaa vuosina 1934-1938, 1943, 1947-1950. Itävallan "Anschlussin" jälkeen hän edusti Saksaa ja sijoittui kolme kertaa toiseksi Saksan mestaruuskilpailuissa. Kovin kotimainen kilpakumppani ennen sotia Stieplille oli Karl Wazulek. ==Henkilökohtaiset parhaat tulokset == SpeedSkatingBase * 500m 44,9 2.18,8 (5. helmikuuta 1938 Davos) * 1 500m 2.18,8 (6. helmikuuta 1938 Davos) * 3 000m 4.57,8 (22. tammikuuta 1938 Oslo) * 5 000m 8.18,9 (3. helmikuuta 1934 Davos) * 10 000m 17.25,3 (14. helmikuuta 1937 Oslo) ==Lähteet== * * * * === Viitteet === Luokka:Itävaltalaiset pikaluistelijat Luokka:Saksalaiset pikaluistelijat Luokka:Itävaltalaiset olympiamitalistit Luokka:Vuonna 1914 syntyneet Luokka:Vuonna 1992 kuolleet
Cotton Tree

Cotton Tree on amazoninkapokkipuu, joka on Sierra Leonen pääkaupungin Freetownin historiallinen symboli. Legendan mukaan Cotton Tree sai tärkeän merkityksen vuonna 1792, kun ryhmä Britannian puolella Yhdysvaltain vapaussodan aikana taistelleita entisiä afroamerikkalaisia orjia asettui nykyisen Freetownin alueelle 11. maaliskuuta 1792. Puu kaatui myrskyssä toukokuussa 2023. == Lähteet == == Aiheesta muualla == Luokka:Puuyksilöt Luokka:Kapokkipuut Luokka:Freetown Luokka:Sierra Leonen historia
Siren (pelisarja)

Siren on japanilainen selviytymiskauhupelien sarja, jonka on kehittänyt Project Siren. == Pelit == * Forbidden Siren (2003) * Forbidden Siren 2 (2006) * Siren: Blood Curse (2008) == Aiheesta muualla == * Pelisarja MobyGamesissä Luokka:Videopelisarjat
Asetyylikoentsyymi-A-karboksylaasi

Asetyylikoentsyymi-A-karboksylaasi eli asetyyli-KoA-karboksylaasi on ligaaseihin kuuluva entsyymi. Entsyymi katalysoi malonyylikoentsyymi-A:n muodostumista asetyylikoentsyymi-A:sta, vetykarbonaatti-ioneista ja ATP:stä. Asetyylikoentsyymi-A-karboksylaasia tavataan niin esi- kuin aitotumaisista eliöistä ja se on tärkeä entsyymi rasvahappojen biosynteesissä. Asetyylikoentsyymi-A-karboksylaasin EC-numero on EC 6.4.1.2. ==Toiminta== Asetyylikoentsyymi-A-karboksylaasi käyttää substraatteinaan asetyylikoentsyymi-A:ta, ATP:tä ja vetykarbonaatti-ioneja. Kasvien entsyymeissä substraatteina voivat toimia myös propionyylikoentsyymi-A:ta ja butanoyylikoentsyymi-A:ta, joista muodostuu metyylimalonyylikoentsyymi-A:ta tai etyylimalonyylikoentsyymi-A:ta. Asetyylikoentsyymi-A-karboksylaasi vaatii toimiakseen koentsyymeikseen magnesiumioneja, jotka stabiloivat entsyymin ja ATP:n muodostamaa kompleksia ja katalyysiä varten biotiinia. Biotiini on kovalenttisesti sitoutuneena entsyymin eräisiin lysiiniaminohappoihin. Asetyylikoentsyymi-A-karboksylaasin katalysoiman reaktion mekanismin ensimmäisessä vaiheessa fosfaattiryhmä siirtyy adenosiinitrifosfaatilta vetykarbonaatti-ioneille, jolloin muodostuu karbonyylifosfaattia ja ADP:tä. Karbonyylifosfaatti reagoi entsyymiin sitoutuneiden biotiiniryhmien kanssa muodostaen reaktiivisen karboksyylibiotiinin. Seuraavassa vaiheessa karboksyylibiotiini hajoaa hiilidioksidiksi ja abiotiinin anioniksi, joka vastaanottaa asetyylikoentsyymi-A:lta protonin ja asetyylikoentsyymi-A:sta muodostuu enolaatti. Tämä enolaatti on nukleofiilinen ja reagoi elektrofiilisen hiilidioksidin kanssa muodostaen malonyylikoentsyymi-A:ta. : Asetyylikoentsyymi-A-karboksylaasi on tärkeä sääntelykohta rasvahappojen biosynteesissä. Kun solussa on vain vähän energiaa eli ATP-taso on vähäinen estyy entsyymin toiminta. Tätä inhibitiota aiheuttaa AMP:n aktivoima entsyymi asetyylikoentsyymi-A-karboksylaasikinaasi, joka fosforyloi entsyymin seriiniaminohappoja ja täten inaktivoi entsyymin. Tätä fosforylaation kautta tapahtuvaa inaktivoitumista aktivoivat myös eräät hormonit kuten glukagoni ja adrenaliini. Sitruunahappo kykenee osittain aktivoimaan fosforylaation vuoksi inaktivoitunutta asetyylikoentsyymi-A-karboksylaasia. Inaktivoituneen entsyymin palauttaa aktiiviseen muotoonsa toinen entsyymi asetyylikoentsyymi- A-karboksylaasifosfataasi, joka hydrolysoi entsyymiin liitetyt fosfaattiryhmät.Tätä entsyymiä aktivoiva hormoni on insuliini. : ==Lähteet== Luokka:Ligaasit
Limbat

Limbat ovat Sierra Leonen etninen ryhmä, joita on noin 566 529\. Tämä on maan väestöstä noin 8,5 prosenttia. Limboja on Pohjoisessa maakunnassa, eritoten Bombalin piirikunnassa, Koinadugun piirikunnassa sekä Kambian piirikunnassa. Sierra Leonen siirtomaavallan aikana tuhannet limbat muuttivat maan pääkaupunkiin Freetowniin ja Läntiselle alueelle. Limbat ovat suurimmilta osin riisinviljelijöitä, kauppiaita sekä metsästäjiä. ==Lähteet== ==Aiheesta muualla== Luokka:Sierra Leonen etniset ryhmät
Dyynimukulakuukunen

Dyynimukulakuukunen (Scleroderma septentrionale) on mukulakuukusten sukuun kuuluva sienilaji, joka on tieteelle uutena todettu vasta vuonna 1998. Tyyppinäytettä säilytetään Oulun yliopistossa, jonne sen on toimittanut professori Tauno Ulvinen. Laji kasvaa hiekkadyyneillä sekä Euroopassa että Pohjois-Amerikassa ja muistuttaa suuresti toista sienilajia Scleroderma meridionalea. Näiden kahden lajin yhteisenä synonyyminä on toistaiseksi Scleroderma macrorrhizon. Itiöemät ovat kevätpainotteisia, ja ne ovat halkaisupinnaltaan ensin valkeita, kellastuvia ja lopulta mustuvia. Laji on pahanmakuinen, ja sitä pidetään hieman myrkyllisenä. Sitä kasvaa Suomen puolella Porin Yyterissä, jossa siitä on myös käytetty murteellista nimeä ”ryynimukula”. Rockyhtye Saijaa Saijaa on tehnyt albumin nimeltä Dyynimukulakuukunen. == Lähteet == Luokka:Boletales
Konot

Konot ovat sierraleonelainen etninen ryhmä. Heitä on noin 363 000 eli 5,2 prosenttia maan väestöstähttps://sierraleone.unfpa.org/sites/default/files/pub- pdf/National%20Analytical%20Report.pdf. Konojen koti on itäisessä Sierra Leonessa Konon piirikunta, jossa on runsaasti timanttiesiintymiä. Konot ovat pääosin timantinkaivajia ja viljelijöitä. Konot puhuvat äidinkielenään konoa, ja se on heidän laajimmin puhuttu kieli. Monet konon etniseen ryhmään kuuluvat nuoret käyttävät krioa kommunikoimiseen muiden Sierra Leonen etnisten ryhmien kanssa. ==Lähteet== Luokka:Sierra Leonen etniset ryhmät
Onnesta otteen sain

__NOTOC__ Onnesta otteen sain on laulaja Jamppa Tuomisen "TV:stä tuttu" studioalbumi vuodelta 1984. Albumin on kustantanut Hittikorva Musiikkiyhtiö. Äänittäjänä on toiminut Martin Brushane Studio Brushanessa. Levykannen on suunnitellut Jukka Toivonen. Albumi julkaisitiin alun perin vinyylinä (koodilla HITLP 5505) ja C-kasettina (koodilla HITMK 5505). Vuonna 2013 albumista julkaistiin CD-versio. Albumi ylsi Suomen virallisen listan sijalle 15, ja se pysyi listalla yhteensä 12 viikkoa. == Kappaleet == === A-puoli === # # # # # # === B-puoli === # * # # # # # == Lähteet == Luokka:Vuoden 1984 albumit Luokka:Jamppa Tuomisen albumit
Kuumat kyyneleet

__NOTOC__ Kuumat kyyneleet on laulaja Jamppa Tuomisen studioalbumi vuodelta 1983. Albumin on kustantanut Hittikorva Musiikkiyhtiö. Äänittäjänä on toiminut Martin Brushane Studio Brushanessa. Albumi julkaistiin alun perin vinyylinä (koodilla HITLP 5501) ja C-kasettina (koodilla HITMK 5501). Vuonna 2013 albumista julkaistiin CD-versio. Albumi ylsi Suomen virallisen listan seitsemännelle sijalle, ja pysyi listalla yhteensä 16 viikkoa. == Kappaleet == === A-puoli === # # # # # # === B-puoli === # * # # # # # == Lähteet == Luokka:Vuoden 1983 albumit Luokka:Jamppa Tuomisen albumit
Otkrytije Arena

Otkrytije Arena () tai Spartak Stadium on urheilustadion Moskovassa. Sen kapasiteetti on 43 298\. Stadionin rakennustyöt aloitettiin 2010. Ensimmäinen ottelu pelattiin syyskuussa 2014. Stadion oli yksi maanosaliittojen cupin 2017 ja jalkapallon MM–kilpailujen pelipaikoista. ==Lähteet== == Aiheesta muualla == Luokka:Venäjän jalkapallostadionit Luokka:Moskovan rakennukset ja rakennelmat Luokka:Moskovan urheilu
Vera Stanhope tutkii

Vera Stanhope tutkii on brittiläinen poliisisarja, jonka nimiosassa esiintyy Brenda Blethyn. Sarja perustuu Ann Cleevesin romaanien henkilöihin, ja osassa jaksoista myös juoni pohjautuu kirjaan, osa on käsikirjoitettu televisiolle. Poliisikomisario Vera Stanhope on keski-ikäinen poliisi Northumberland & Cityn poliisilaitoksella. Hänen lähimpänä alaisenaan oli aluksi Joe Ashworth (jota esittää David Leon) ja myöhemmillä kausilla Aiden Healy (Kenny Doughty). Vanhempi poliisi Kenny Lockhart (Jon Morrison) on tähän mennessä ollut sarjassa koko ajan. Sarja aloitettiin vuonna 2011, ja sitä on esitetty yksitoista tuotantokautta. Suomessa yhdettätoista tuotantokautta on esitetty ensimmäisen kerran 2022. Suomessa sarjalla on noin puoli miljoonaa katsojaa. == Näyttelijät == == Lähteet == Luokka:2010-luvun brittiläiset draamasarjat Luokka:2010-luvun brittiläiset rikossarjat Luokka:2020-luvun brittiläiset draamasarjat Luokka:2020-luvun brittiläiset rikossarjat Luokka:Romaaneihin perustuvat televisiosarjat Luokka:ITV:n televisio-ohjelmat
Tuo muukalainen

__NOTOC__ Tuo muukalainen on laulaja Jamppa Tuomisen studioalbumi vuodelta 1986. Albumin on kustantanut Oy Bluebird Music Ab. Äänittäjänä on toiminut Martin Brushane Studio Brushanessa. Albumi julkaisitiin alun perin vinyylinä (koodilla BBL 1042) ja C-kasettina (koodilla BBK 1042). Vuonna 2013 albumista julkaistiin CD-versio. == Kappaleet == === A-puoli === # # # # # === B-puoli === # * # # # # Luokka:Vuoden 1983 albumit Luokka:Jamppa Tuomisen albumit
The Hobbit (videopeli)

The Hobbit on vuonna julkaistu tekstiseikkailupeli ZX Spectrum tietokoneelle. Peli perustuu J. R. R. Tolkienin kirjaan Hobitti eli sinne ja takaisin, joka tuli jokaisen myydyn pelikopion mukana. Peli on palkittu Golden Joystick Awards -gaalassa kategoriassa Strategy Game of the Year. Peli on pääasiassa tekstiseikkailu, mutta pelin "LOOK" komennolla saa katseltavaksi havainnekuvan. Pelin tekijöihiin kuuluva Veronika Megler ei ollut aiemmin pelannut muita pelejä kuin Colossal Cave Adventure (silloin vielä vain nimellä Adventure). Pelimoottorin nimeltä Inglish kehittänyt Megler käytti Zilog Z80 assemblyä ohjelmointiin ja hyödynsi opinnoista tuttuja menetelmiä sen toteuttamiseen. Inglish on inspiroinut muita tutkimusuralla. Peli oli ensimmäinen peli ZX Spectrumille, joka myi yli miljoona kappaletta. Peliä ei koskaan julkaistu Yhdysvalloissa, koska oikeudet elokuviin olivat jo jonkin yhtiön hallussa. Pelistä julkaistiin käännökset muun muassa BBC Micro, Commodore 64 ja Oric Atmos -alustoille.https://wos.meulie.net/pub/sinclair/magazines/PersonalComputerGames/Issue03/Pages/PersonalComputerGames0300004.jpg Muita alustoja olivat Amstrad CPC ja MSX. == Lähteet == == Aiheesta muualla == * * * Luokka:Vuoden 1982 videopelit Luokka:Amstrad CPC -pelit Luokka:BBC Micro -pelit Luokka:Commodore 64 -pelit Luokka:Oric-pelit Luokka:MSX-pelit Luokka:ZX Spectrum -pelit Luokka:J. R. R. Tolkienin teoksiin perustuvat videopelit
Greenburgh

Greenburgh on kunta Westchesterin piirikunnan länsiosassa Yhdysvaltojen New Yorkin osavaltiossa. Sen väkiluku vuoden 2010 väestönlaskennassa oli 88 400. Greenburgh kuuluu New Yorkin kaupungin esikaupunkialueeseen, ja suuri osa kunnan asukkaista käy töissä New Yorkin Manhattanilla tai Bronxissa. Junamatka Manhattanille sujuu nopeimmillaan runsaassa puolessa tunnissa. Metro-North- rautatieyhtiön Hudson Line kulkee kunnan länsipuolella. Sen Greenburghissa sijaitsevat asemat ovat Hastings-on-Hudson, Dobbs Ferry, Ardsley-on-Hudson, Irvington ja Tarrytown. Metro-Northin Harlem Line kulkee Hartsdalen aseman kautta Greenburghin itäosassa. == Historiaa == Greenburgh kehittyi Hudsonjoen liikenneväylän varrelle. Sen ensimmäisiä eurooppalaisperäisiä asukkaita olivat brittiläiset ja hollantilaiset, jotka osallistuivat aktiivisesti Yhdysvaltain vapaussotaan. National Register of Historic Places -luetteloon kuuluvia historiallisia kohteita Greenburghissa ovat ensimmäisenä kunnantalona toiminut Romer-Van Tassel House, St. Joseph of Arimathea -kirkko sekä Odell House. == Maantiede == Greenburgh rajautuu etelässä Yonkersiin, pohjoisessa Mount Pleasantiin ja idässä White Plainsiin ja Scarsdaleen. Länsirajana on Hudsonjoki.Greenburgh GIS map Joen ylittävä Tappan Zee -silta yhdistää Greenburghin Tarrytownin kylän South Nyackiin Orangetownin piirikunnassa. === Greenburghin osa-alueita === Noin puolet Greenburghin väestöstä asuu kunnan kuudessa kylässä (incorporated villages), joita ovat Ardsley, Dobbs Ferry, Elmsford, Hastings-on-Hudson, Irvington ja Tarrytown. Muita taajamia ovat Fairview, Greenville eli Edgemont, Hartsdale, East Irvington, North Elmsford ja South Ardsley. Movoto-kiinteistönvälitysyhtiö nimesi vuonna 2014 New Yorkin osavaltion kymmenen parhaan asuinalueen listalle Greenburghin Tarrytownin (sijalle 2) ja Dobbs Ferryn (sijalle 7). Lähes kaikki muutkin parhaiksi arvioidut alueet sijaitsevat Westchesterin piirikunnassa. == Merkittäviä asukkaita == Tunnettuja Greenburghin nykyisiä tai entisiä asukkaita ovat jazzmuusikko Cab Calloway, valokuvaaja-elokuvaohjaaja Gordon Parks ja koomikko Jackie Mabley. ==Lähteet== Luokka:New Yorkin kunnat Luokka:Westchesterin piirikunta
Anri Saarivainio

Anri Saarivainio (o.s. Hänninen, s. 26. tammikuuta 1972) on suomalainen jalkapalloerotuomari.http://us.soccerway.com/referees/anri-saarivainio/135564/ Hän aloitti naisten SM-sarjassa erotuomarina vuonna 1991. Hän oli FIFA- erotuomarina vuosina 1997–2006. Hän oli viisi kertaa erotuomarina PM-kisoissa. Hän oli erotuomarina alle 18-vuotiaiden tyttöjen EM-lopputurnauksessa vuosina 2000, 2001 ja 2002, alle 19-vuotiaiden tyttöjen EM-lopputurnauksessa vuonna 2004 sekä alle 19-vuotiaiden tyttöjen MM-turnauksessa 2002. Hän oli neljäntenä erotuomarina naisten UEFA Cupin loppuottelussa vuonna 2002 ja erotuomarina universadeissa 2005. Anri Saarivainio on toiminut erotuomarina yli sadassa naisten liigaottelussa. == Lähteet == Luokka:Suomalaiset jalkapallotuomarit Luokka:Vuonna 1972 syntyneet Luokka:Elävät henkilöt
Azazel (yhtye)

Azazel on Mäntästä kotoisin oleva suomalainen black metal -yhtye. == Jäsenet == Azazel @ Encyclopardia Metallum * Lord Satanachia (oikea nimi Miikka Ojala)– laulu * Raakalainen (oikea nimi Jani Metsälä)- kitara * Lucifuge Rofocale - basso * Mavrofos (oikea nimi Eetu Ikonen) – kitara * Idimmu (oikea nimi Ilmari Jalas) – rummut == Diskografia == === Studioalbumit === * * * === Muut levytykset === * * * == Lähteet == Luokka:Suomalaiset black metal -yhtyeet
Valentine Strasser

Valentine Esegragbo Melvine Strasser (s. 26. huhtikuuta 1967 Freetown, Sierra Leone) oli Sierra Leonen valtionpäämiehenä vuodesta 1992 vuoteen 1996. ==Elämä== Valentine Esegragbo Melvine Strasser syntyi 26. huhtikuuta 1967 Freetownissa, Sierra Leonen pääkaupungissa krion etniseen ryhmään kuuluville vanhemmille. Strasser varttui Allen Townin naapurustossa Freetownin itäpuolella. Strasser suoritti toisen asteen opintonsa Freetownin Sierra Leone Grammar Schoolissa ja valmistui sieltä 18-vuotiaana vuonna 1985. Hän oli toisen asteen opintojaan suorittaessa lahjakas matematiikassa ja kemiassa. ==Sotilaallinen ura== Valmistuessaan toisen asteen koulutuksesta vuonna 1985 Strasser värväytyi maan asevoimiin 18-vuotiaana, jolloin hänet sijoitettiin upseerikadetiksi Benguema Military Training Academyyn Benguemaan, Freetownin ulkopuolella sijaitsevaan kaupunkiin. Koulutuksensa jälkeen Strasser asetettiin palvelukseen Sierra Leonen asevoimiin 18-vuotiaana. Hänet lähetettiin Kailahunin piirikunnassa sijaitsevalle Darun kasarmille. Foday Sankohin johtajama Revolutionary United Front aloitti ensimmäisen hyökkäyksensä 25. maaliskuuta 1991 Kailahunin piirikunnan Buedun kylissä. Strasser ja muut sotilaat jotka jo olivat Kailahunissa sijaitsevalla kasarmilla lähetettiin johtamaan Revolutionary United Frontin vastaista vastarintaa. ==Presidenttiys== Strasserin ollessa sotarintamalla Kailahunin piirikunnassa Revolutionary United Frontia vastaan, presidentti Joseph Saidu Momohin johtama valtio ei varustanut maan asevoimille tarpeeksi saappaita ja muita välttämättömiä armeijavarusteita auttamaan Strasseria ja hänen rinnallaan taistelevia sotilaita. Sotilaat eivät ikinä saaneet palkkaansa ajallaan eikä heidän hyvinvointinsa ollut valtion suurimpien prioriteettien listalla. Kun useat pyynnöt, varoitukset ja uhkaukset eivät tehonneet, nuoret sotilaat päättivät jättää Kailahunin sotatantereen mennäkseen Freetownissa sijaitsevaan presidentin rakennukseen 29. huhtikuuta 1992 protestoimaan sodan aiheuttamia takaiskuja, vaatien maksamattomia palkkojansa. Sotilaat olivat Strasserin ja hänen parhaan ystävänsä Solomon Musan johtamana. Sotilaiden ilmestyminen pääkaupunkiin pakotti presidentti Momohin pakenemaan maasta, jolloin hän meni maanpakoon pohjoisen rajanaapurin Guinean Conakryyn. Tämä motivoi Strasserin ja hänen joukkonsa kaappaamaan vallan ja muodostamaan NPRC:n Strasserin ollessa sen johtajana ja Sierra Leonen valtionpäämiehenä. 25-vuotiaasta Strasserista tuli maailman nuorin valtionpäämies. ==Lähteet== Luokka:Sierraleonelaiset poliitikot Luokka:Sierraleonelaiset sotilaat Luokka:Vuonna 1967 syntyneet Luokka:Elävät henkilöt
Mount Vernon (New York)

Mount Vernon on kaupunki New Yorkin osavaltion Westchesterin piirikunnassa Yhdysvalloissa, parikymmentä kilometriä New Yorkin Manhattanilta koilliseen heti Bronxin pohjoispuolella. Vuoden 2010 väestönlaskennassa Mount Vernonin väkiluku oli 67 292, mikä teki siitä piirikuntansa neljänneksi suurimman ja New Yorkin osavaltion kahdeksanneksi suurimman kaupungin. Mount Vernonin asukkaista valtaosa on mustia. Länsi-itäsuunnassa kulkeva Metro-North- rautatieyhtiön New Haven Line jakaa Mount Vernonin maantieteellisesti kahtia. Rautatien eteläpuoliset osat ovat kaupungistuneita afroamerikkalaisten asuinalueita ja muistuttavat eteläistä naapuripiirikuntaa, New Yorkin Bronxia. Rautatien pohjoispuolella on pientalovaltaisia vauraiden perheiden asuinalueita. (vaatii tilauksen) Tunnettuja Mount Vernonissa syntyneitä henkilöitä ovat näyttelijät Denzel Washington, Larry Haines ja Art Carney, taitoluistelija Beatrix Loughran sekä lauluntekijä Johnny Marks. ==Lähteet== ==Aiheesta muualla== *Kaupungin virallinen sivusto Luokka:New Yorkin kaupungit Luokka:Westchesterin piirikunta
Angel Gomes

Adilson Angel Abreu de Almeida Gomes (s. 31. elokuuta 2000 Lontoo) on englantilainen jalkapalloilija, joka edustaa portugalilaista Boavistaa lainalla ranskalaisseura Lillestä. Pelipaikaltaan Gomes on hyökkäävä keskikenttäpelaaja. Manchester Unitedin kasvatti Gomes teki debyyttinsä seuran edustusjoukkueessa Valioliigassa toukokuussa 2017 sarjan päätöskierroksen ottelussa Crystal Palacea vastaan tullen kentälle ottelun viimeisillä minuuteilla Wayne Rooneyn tilalle. Näin ollen Gomesista tuli historian ensimmäinen 2000-luvulla syntynyt pelaaja Valioliigassa.http://www.dailymail.co.uk/sport/football/article-4527606/Angel- Gomes-makes-Man-Utd-debut-he.html Gomes on pelannut myös useissa Englannin juniorimaajoukkueissa. Gomes teki ensimmäisen ammattilaissopimuksensa Unitedin kanssa 13. joulukuuta 2017. Hän teki FA Cup -debyyttinsä 4–0 voittoon päättyneessä ottelussa Yeovil Townia vastaan 26. tammikuuta 2018 tullen vaihdosta kentälle 87. minuutilla. Hän pelasi Manchester Unitedissa kolmena eri kautena yhteensä viisi Valioliigan ottelua. Elokuussa 2020 hän siirtyi ranskalaisseura Lilleen, josta hänet lainattiin heti Portugalin pääsarjassa pelaavaan Boavistaan. Gomes pelasi viisi ottelua Englannin voittaessa alle 17-vuotiaiden maailmanmestaruuden 2017. == Yksityiselämä == Gomes on portugalilaisen entisen jalkapalloilijan Gil Gomesin poika. Itsekin Manchester Unitedissa pelannut portugalilainen jalkapalloilija Nani on Gomesin serkku. == Lähteet == Luokka:Englantilaiset jalkapalloilijat Luokka:Vuonna 2000 syntyneet Luokka:Elävät henkilöt
Koyan kuningaskunta

Koyan kuningaskunta oli afrikkalainen valtio ennen siirtomaa-aikaa nykyisen Sierra Leonen alueella. Sen pääkaupunki sijaitsi nykyisen Liberian Cape Mountilla. Temnet perustivat Koyan kuningaskunnan noin vuonna 1505. Kuningaskuntaa hallitsi kuningas, jota kutsuttiin nimellä bai tai obai. Aateliset, joita kutsuttiin nimeltä gbana, hallitsivat kuningaskunnan vallan alla olevia valtioita. Koyan kuningaskunta piti yllä diplomaattisia suhteita Britannian ja Ranskan kanssa 1700-luvulla. Temneaatelisten lapset saivat mennä ulkomaille opiskelemaan länsimaisiin kouluihin. Koyan kuningaskunta teki myös kauppaa pohjoisessa islamilaisten valtioiden kanssa ja kuningaskunnan rajojen sisällä asui muslimeita. Naimbana II:n hallituskauden aikana vuosien 1775 ja 1793 välillä Koyan kuningaskunta allekirjoitti sopimuksen, joka mahdollisti brittiläisen siirtomaan perustamisen Sierra Leonen niemimaalle vuonna 1788. Vuodesta 1801 vuoteen 1807 Koyan kuningaskunta oli sodassa brittiläisten uudisasukkaiden ja susujen kanssa. Kuningaskunta menetti pohjoisen rantaviivan briteille ja Port Lokon susuille. Tästä huolimatta he pysyivät merkittävänä valtana alueella. Vuonna 1815 temnet taistelivat toisen sodan susujen kanssa ja saivat menetetyn Port Lokon sataman takaisin. Vuonna 1841 temnet voittivat sodan Kasonan lokoheimoa vastaan Mabaole-joella, joka johti suuren osan väestöstä katoamiseen. Vastalauseena brittien pommituksille Koyan kuningaskunta karkotti maasta pois Church Missionary Societyn lähetyssaarnaajat, jotka toimivat Magbelan alueella vuonna 1860. Kuningaskunnasta tuli Britannian protektoraatti 31. elokuuta 1896, jonka jälkeen Koyan kuninkaat menettivät teknisesti kaiken valtansa. Temnejen ja mendejen jälkeenpäin käydyt kapinat brittejä vastaan olivat voimakkaita, mutta tuloksettomia. Britit jatkoivat entisen kuningaskunnan käsittäneen alueen hallitsemista vuoteen 1961, jolloin Sierra Leone itsenäistyi Commonwealth realmina. ==Lähteet== Luokka:Afrikan entiset monarkiat Luokka:Liberian historia Luokka:Sierra Leonen historia
Chvrches

Chvrches (roomalaistettu versio englanninkielisestä sanasta churches, suom. kirkot, tyyliteltynä CHVRCHΞS) on skotlantilainen synthpop-yhtye Glasgow’sta, joka perustettiin vuonna 2011. Yhtye koostuu Lauren Mayberrystä, Iain Cookista ja Martin Dohertystä. Kaksi vuotta perustamisensa jälkeen Chvrches julkaisi EP-levyn Recover EP maaliskuussa 2013, joka sisälsi yhtyeen hittikappaleet ”The Mother We Share” sekä ”Recover”. Heidän esikoisstudioalbuminsa The Bones of What You Believe julkaistiin myöhemmin 20. syyskuuta 2013. Samana vuonna yhtye pääsi BBC:n Sound of 2013 -listalle. Kaksi vuotta myöhemmin, 25. syyskuuta 2015 yhtye julkaisi toisen studioalbuminsa Every Open Eye. Chvrchesin musiikki on suurimmaksi osaksi synthpopia, mutta yhtye lisää musiikkiinsa myös vivahteita indietronicasta, indie popista sekä EDM:stä. Yhtyeen nimellä ei jäsenien mukaan ole minkäänlaista yhteyttä heidän omiin uskonnollisiin näkemyksiinsä tai mielipiteisiinsä. ==Diskografia== ===Studioalbumit=== *The Bones of What You Believe (2013) *Every Open Eye (2015) *Love Is Dead (2018) *Screen Violence (2021) ===EP-levyt=== *Recover EP (2013) *EP (2013) *Under the Tide EP (2014) *Hansa Session (2018) ==Lähteet== ==Aiheesta muualla== Luokka:Brittiläiset elektronisen musiikin yhtyeet Luokka:Brittiläiset indie pop -yhtyeet Luokka:Brittiläiset popyhtyeet Luokka:Brittiläiset synthpop-yhtyeet
Njala (Sierra Leone)

Njala on pikkukaupunki (tai kylä) Sierra Leonen Eteläisen maakunnan Moyamban piirikunnassa. Se sijaitsee 200 kilometriä Freetownista itään, linnuntietä likimain Moyamban ja Bon puolivälissä. Njalan yliopiston Njalan kampus sijaitsee Njalassa Moyamban piirikunnan Korin päällikkökunnassa Taia-joen itärannan äärellä. Yliopiston toinen kampus on Bon kaupungissa. Njalan yliopisto on Sierra Leonen toiseksi suurin yliopisto Fourah Bay Collegen jälkeen. Njalan yliopistoon tulee opiskelijoita eri puolilta Länsi-Afrikkaa. Njalaa luonnehditaan kaupungiksi (town) osassa lähteistä. Toisaalta Korin päällikkökunnan kokonaisväkiluku oli vuoden 2015 väestönlaskennan mukaan 30 514, josta päällikkökunnan kaupunkiasukkaiden yhteismäärä oli 4 760\. Tällä perusteilla Njalan kaupungin väkiluku oli vuonna 2015 alle 5 000 henkeä (ilman maaseutuasutusta). ==Lähteet== Luokka:Sierra Leonen kaupungit
Alikalia

Alikalia on pieni kaupunki Koinadugun piirikunnassa Sierra Leonen Pohjoisessa maakunnassa. Vuonna 2009 sen arvioitu asukasluku oli noin 3 245. ==Lähteet== Luokka:Sierra Leonen kaupungit
Binkolo

Binkolo on maalaiskaupunki Bombalin piirikunnassa Pohjoisessa maakunnassa Sierra Leonessa. Vuoden 2004 arvion mukaan kaupungissa asui noin 13 867 ihmistä. Suurin osa kaupungista kuuluu limbojen etniseen ryhmään. Binkolo on Sierra Leonen presidentin Joseph Saidu Momohin synnyinkaupunki. ==Lähteet== Luokka:Sierra Leonen kaupungit
Bumban

Bumban on kylä Bombalin piirikunnassa Sierra Leonessa. The Sierra Leone Telegraphin mukaan kylän asukasluku on alle kahdensadan. Kylän eliniänodote on alle Sierra Leonen keskimäärän. ==Lähteet== Luokka:Sierra Leonen kaupungit
Gbinti

Gbinti on maalaiskylä Port Lokon piirikunnassa Pohjoisessa maakunnassa, Sierra Leonessa. Sen asukasluku on noin 1 000. Gbinti sijaitsee noin 32 kilometriä piirikunnan hallintokeskuksesta Port Lokosta ja 84 kilometriä maan pääkaupungista Freetownista. Gbintin väestö kuuluu suurimmilta osin temnejen etniseen ryhmään. Monet Gbintin temneväestöstä omaavat niin temneläiset kuin fulbelaiset sukujuuret. Temnen kieltä puhutaan kaupungissa laaja-alaisesti. Suurin osa Gbintin asukkaista, noin 90 prosenttia ovat muslimeita. Gbintissä on useita peruskouluja ja yksi toisen asteen koulu Gbinti Secondary School. Kaupungissa on yksi poliisiasema. ==Lähteet== Luokka:Sierra Leonen kaupungit
Kamakwie

Kamakwie on pieni kaupunki Bombalin piirikunnassa Pohjoisessa maakunnassa Sierra Leonessa. Kaupungin asukasluku oli vuoden 2006 arvion mukaan yli 8 098. Kaupungin väestö kuuluu etniseltä taustaltaan pääosin limbojen, temnejen ja lokojen etnisiin ryhmiin. ==Koulutus== Kamakwiessa on neljä peruskoulua ja kaksi toisen asteen oppilaitosta: Kamakwie Wesleyan Secondary School ja Islamic Secondary School. ==Lähteet== Luokka:Sierra Leonen kaupungit
Shenge

Shenge on rannikkokaupunki Atlantin valtamerellä, joka sijaitsee Sierra Leonen Moyamban piirikunnassa, Eteläisessä maakunnassa. Kaupungin väestö kuuluu etniseltä taustaltaan suurimmaksi osaksi sherbrojen ja mendejen etnisiin ryhmiin. Shengen asukkaat ovat pääosaksi kalastajia ja Shenge onkin yksi Sierra Leonen suurimpia kalantuottajia. ==Edustettuna populaarikulttuurissa== Edward Zwickin ohjaamassa vuoden 2006 elokuvassa Blood Diamond – veritimantti Shengen sanotaan olevan Djimon Hounsoun näyttelemän protagonistin Solomon Vandyn koti. ==Lähteet== Luokka:Sierra Leonen kaupungit
Yana

Yana on kaupunki Sierra Leonen Pohjoisessa maakunnassa lähellä Guinean rajaa. Kaupunki sijaitsee maan pääkaupungista Freetownista 172 kilometriä pohjoiseen. ==Lähteet== Luokka:Sierra Leonen kaupungit
Pendembu

Pendembu on kaupunki Sierra Leonen Kailahunin piirikunnassa, Itäisessä maakunnassa. Vuoden 2004 arvion mukaan kaupungin asukasluku oli 7 243. Uudemman arvion mukaan asukasluku on 20 502. Pendemu sijaitsee noin 58 kilometriä Kenemasta ja 378 kilometriä Freetownista itään. Pendembu on kaupankäynnin keskus ja yksi itäisen Sierra Leonen merkittävimmistä kaupungeista. Suurin osa Pendembun väestä kuuluu mendejen etniseen ryhmään. Kaupungin puhutuimmat kielet ovat mende ja krio. Pendembu on muun muassa Sierra Leonen entisen presidentin Ahmad Tejan Kabbahin koti. ==Lähteet== Luokka:Sierra Leonen kaupungit
Sulima

Sulima on kaupunki Sierra Leonen äärimmäisessä etelässä. Kaupunki sijaitsee Moa-joen suulla. Alun perin kauppapaikkana 1800-luvulla toimineella Sulimalla on suuri väestö naapurimaasta Liberiasta muuttaneita pakolaisia. Luokka:Sierra Leonen kaupungit
Moa (joki)

Moa tai Makona on joki Länsi-Afrikassa. Moan pituus on 425 kilometriä. Se saa alkunsa Guineasta läheltä Macertan kaupunkia ja virtaa Liberian kautta Sierra Leoneen laskien siellä Atlanttiin. Moan suurin sivujoki on Meli. Yengan kylä, Tiwain saari sekä Suliman kaupunki sijaitsevat kaikki Moan rannalla. == Lähteet == == Aiheesta muualla == Luokka:Guinean joet Luokka:Liberian joet Luokka:Sierra Leonen joet
Azazel

Azazel voi tarkoittaa ainakin seuraavia: *Azazel, muinaisissa juutalaisissa kirjoituksissa mainittu demoni tai langennut enkeli *Azazel, suomalainen black metal -yhtye *Azazel, kuvitteellinen superroisto Marvel Comicsin sarjakuvissa *Azazel, demonihahmo eräissä Isaac Asimovin novelleissa *Asaselin salaliitto (), Boris Akuninin rikosromaani vuodelta 1998 ==Muita== *Azazelin Tähti, suomalainen okkultistinen seura *Azazello, demonihahmo Mihail Bulgakovin romaanissa Saatana saapuu Moskovaan.
Johnny Paul Koroma

Johnny Paul Koroma (s. 9. toukokuuta 1960 – julistettu kuolleeksi 1. kesäkuuta 2003) oli Sierra Leonen valtionpäämies toukokuusta 1997 helmikuuhun 1998. Koroma oli sotilasarvoltaan majuri, myöhemmin everstiluutnantti. ==Lähteet== Luokka:Afrikkalaiset sotaherrat Luokka:Sierraleonelaiset poliitikot‎ Luokka:Sierraleonelaiset sotilaat Luokka:Vuonna 1960 syntyneet Luokka:Vuonna 2003 kuolleet
Julius Maada Bio

Julius Maada Wonie Bio (s. 12. toukokuuta 1964 Tihun, Sierra Leone) on sierraleonelainen poliitikko, joka on toiminut Sierra Leonen presidenttimaansa presidenttinä huhtikuusta 2018 lähtien. Hän kuuluu Sierra Leonen kansanpuolueeseen. Bio toimi myös Sierra Leonen valtionpäämiehenä 16. tammikuuta – 29. maaliskuuta 1996 välisen ajan maan senaikaisen sotilasjunttahallituksen puolueessa National Provisional Ruling Council (NPRC). ==Lähteet== ==Aiheesta muualla== Luokka:Sierra Leonen presidentit Luokka:Sierraleonelaiset poliitikot Luokka:Sierraleonelaiset sotilaat Luokka:Vuonna 1964 syntyneet Luokka:Elävät henkilöt
Sierra Leonen presidentti

Sierra Leonen tasavallan presidentti () on Sierra Leonen valtionpäämies sekä maan asevoimien ylipäällikkö. Sierra Leonen nykyinen presidentti on Julius Maada Bio. Hän kuuluu Sierra Leonen kansanpuolueeseen. ==Sierra Leonen valtionpäämiehet== ===Monarkki=== Sierra Leonen ollessa Commonwealth realmina Yhdistyneen kuningaskunnan monarkki, joka oli tuolloin kuningatar Elisabet II, toimi maan valtionpäämiehenä. Sierra Leonen kuningatar Sierra Leonen kuningatar Sierra Leonen kuningatar Sierra Leonen kuningatar Sierra Leonen kuningatar Järjestys Kuva Nimi Virkakausi Kuningassuku 1\. Elisabet II 27. huhtikuuta 1961 – 19. huhtikuuta 1971 Windsor ===Presidentit ja valtionpäämiehet=== Itsenäisessä Sierra Leonessa on maan historian aikana ollut johdossa kahdeksan henkilöä. Siaka Stevens oli ensimmäinen, joka astui virkaan heti maan itsenäistyttyä kokonaan 21. huhtikuuta 1971. Valentine Strasser, Julius Maada Bio (vuonna 1996) sekä Johnny Paul Koroma johtivat sotilasjunttahallitusta. Sierra Leonen valtionpäämies Sierra Leonen valtionpäämies Sierra Leonen valtionpäämies Sierra Leonen valtionpäämies Sierra Leonen valtionpäämies Järjestys Kuva Nimi Virkakausi Puolue 1\. Siaka Stevens 21. huhtikuuta 1971 – 28. marraskuuta 1985 All People’s Congress 2\. Joseph Saidu Momoh 28. marraskuuta 1985 – 29. huhtikuuta 1992 All People’s Congress 3\. Valentine Strasser 29. huhtikuuta 1992 – 16. tammikuuta 1996 National Provisional Ruling Council (sotilasjuntta) 4\. Julius Maada Bio 16. tammikuuta 1996 – 29. maaliskuuta 1996 National Provisional Ruling Council (sotilasjuntta) 5\. Ahmad Tejan Kabbah 29. maaliskuuta 1996 – 25. toukokuuta 1997 Sierra Leonen kansanpuolue 6\. Johnny Paul Koroma 25. toukokuuta 1997 – 6. helmikuuta 1998 Armed Forces Revolutionary Council (sotilasjuntta) 7\. Ahmad Tejan Kabbah 10. maaliskuuta 1998 – 17. syyskuuta 2007 Sierra Leonen kansanpuolue 8\. Ernest Bai Koroma 17. syyskuuta 2007 – 4. huhtikuuta 2018 All People’s Congress 9\. Julius Maada Bio 4. huhtikuuta 2018 – Sierra Leonen kansanpuolue ==Lähteet== ==Aiheesta muualla== Luokka:Sierra Leonen hallinto *
Lapsiasiainvaltuutettu (Venäjä)

Venäjän federaation presidentin alainen lapsen oikeuksien valtuutettu () eli lapsiasiainvaltuutettu () on Venäjällä presidentin hallintoon kuuluva virkamies. Venäjän aiempi lapsiasiainvaltuutettu Pavel Astahov herätti Suomessa huomiota räväköillä lausunnoillaan runsaiden lapsikiistojen aikana. Astahovin seuraaja Anna Kuznetsova sanoi pyrkivänsä yhteistyöhön.Kerstin Kronvall: Venäjän uusi lapsiasiavaltuutettu Ylelle: Emme halua jatkaa julkista kiistelyä lapsista Yle 22.5.2017 Nykyinen lapsiasiainvaltuutettu on Marija Lvova-Belova, josta annettiin maaliskuussa 2023 kansainvälisen rikostuomioistuimen pidätysmääräys yhdessä Venäjän presidentin Vladimir Putinin kanssa, sillä heitä epäillään osallisuudesta Ukrainan sodan aikana suoritettuihin lasten pakkosiirtoihin Venäjälle.Saara Aholainen: Ukrainan valtakunnansyyttäjä: Yli 16 000 lasta viety laittomasti Venäjälle sen miehittämiltä alueilta Helsingin Sanomat 17.3.2023. Viitattu 17.3.2023. == Lähteet == Luokka:Venäläiset virkamiehet
Lapsiasiainvaltuutettu

Lapsiasiainvaltuutettu on virkamies joka huolehtii lasten oikeuksista. *lapsiasiainvaltuutettu, suomalainen virkamies *lapsiasiainvaltuutettu, Venäjän presidentinhallintoon kuuluva virkamies